OpenLLM-France/wikimedia huggingface dataset:
# Kursela

Kursela és un poble al districte de Katihar de l'estat de Bihar, Índia.

## Geografia

Es troba a 25° 27′ 0″ N, 87° 15′ 0″ E﻿ / ﻿25.45000°N,87.25000°E﻿ / 25.45000; 87.25000 i a 25 m per damunt del nivell del mar.

## Història

Fou un estat tributari protegit, del tipus zamindari, a Bihar, un dels zamindaris més grans d'aquest territori; tenia uns ingressos d'un milió de rupies. Els governants eren rajputs sisòdia, zamindaris menors de Barh-Rupas al districte de Patna, i Raja Ayodhya Prasad Singh va comprar el zamindari el 1881. El seu fill Raja Bahadur Raghubansh Prasad Singh (fill), nascut el 1895, va rebre el títol de rajà bahadur i fou un notable filantrop. Els zamindaris foren expropiats per llei el 1953 i les terres confiscades el 1955. Va morir el 1980.

## Referències

* ↑ «Maps, Weather, and Airports for Kursela, India». [Consulta: 8 setembre 2021].
* ↑ «Genealogia». Arxivat de l'original el 2009-05-29. [Consulta: 31 octubre 2009].
# La Cogulera (Rodés)

La Cogulera és un turó de 530 m alt del terme comunal de Rodès, de la comarca del Conflent, a la Catalunya del Nord.
És a l'esquerra de la Tet, a prop i al nord-oest de la resclosa del Pantà de Vinçà i davant, també al nord-oest, del Turó de Sant Pere de Bell-lloc. Domina pel costat de ponent la vall del Còrrec de les Cases, on hi havia hagut el poble de Ropidera, o les Cases de Ropidera. Juntament amb el Serrat Blanc és un dels cims culminants de la zona de Ropidera, a l'esquerra de la Tet, del terme de Rodès.

## Referències

* ↑ La Cogulera en els ortofotomapes de l'IGN
# La Cogulera

«La Cogulera» té aquests significats:
* La Cogulera, turó del terme comunal de Rodés, a la comarca del Conflent
* La Cogulera (Sant Iscle de Vallalta), turó del terme municipal de Sant Iscle de Vallalta, a la comarca del Maresme.
# La ciudad y los perros (pel·lícula)

La ciudad y los perros és una adaptació cinematogràfica peruana de la novel·la homònima de l'escriptor peruà Mario Vargas Llosa realitzada en 1985. Va ser dirigida per Francisco José Lombardi, que va ser presentada en la Quinzena de Cineastes 38è Festival Internacional de Cinema de Canes. La seva participació en la direcció li va permetre en aquest mateix any rebre la Conquilla de Plata a la millor direcció al Festival Internacional de Cinema de Sant Sebastià 1985.
A partir d'aquesta producció s'evidencia al Perú la tendència -continuada en els seus films posteriors- a tractar temes de la realitat social peruana, generalment fent adaptacions de les obres d'escriptors peruans com Mario Vargas Llosa, Julio Ramón Ribeyro o Jaime Bayly, o traslladant al Perú l'acció de novel·les foranes, com va succeir amb les del xilè Alberto Fuguet o el rus Fiódor Dostoievski.

## Argument

Quatre cadets d'una acadèm ia militar de Lima decideixen formar un grup per alleujar l'avorriment a l'acadèmia militar.

## Repartiment

| Actor | Personatge |
| Pablo Serra | El Poeta |
| Eduardo Adrianzén | El Esclavo |
| Juan Manuel Ochoa | El Jaguar |
| Gustavo Bueno | Teniente Gamboa |
| Luis Álvarez | El Coronel |
| Liliana Navarro | Teresa |
| Miguel Iza | Arróspide |
| Alberto Ísola | Mayor Garrido |
| Jorge Rodríguez Paz | Padre de Ricardo Arana “El Esclavo” |
| Ramón García | Teniente Huarina |
| Lourdes Mindreau | La Pies Dorados |
| Aristóteles Picho | Boa |
| Antonio Vega | El Rulos |
| Isabel Duval | Tía de Teresa |
| Ricardo Mejía | Pezoa |
| Raúl Romero | Actor de repartiment. |

## Premis

| Any | Lloc | País | Categoria | Resultat |
| 1985 | Mannheim-Heidelberg International Filmfestival | Alemanya | Premi del Jurat | Guanyador |
| 1985 | Festival Internacional de Cinema de Sant Sebastià | Espanya | Conquilla de Plata al millor director | Guanyador |
| 1985 | Festival Internacional del Nou Cinema Llatinoamericà de l'Havana | Cuba | Coral de Bronce | Nominat |
| 1985 | Festival de Cinema Llatinoamericà de Biarritz | França | Makhila d'Or a la Millor Pel·lícula | Guanyador |
| 1985 | Festival de Canes | França | Seleccionada per la Quinzène de Realisateurs | Nominat |
| 1986 | Premis Oscar | Estats Units | Millor pel·lícula de parla no anglesa | Preseleccionada |

## Referències

* ↑ «Notas y noticias». Debate, VII, 31, 01-03-1985, pàg. 85 [Consulta: 15 abril 2023].
* ↑ «Quinzaine 1985». quinzaine-realisateurs.com. [Consulta: 12 juny 2017].
* ↑ Premis del 1985 al web del Festival de Sant Sebastià
* ↑ La ciudad y los perros: ¿Qué fue de los actores de este histórico filme?

## Enllaços externs

* Entrevista a La Tortuga
# La Consolació d'Alcalá la Real

La Consolació d'Alcalá la Real és una església situada a Alcalá la Real que forma part del Patrimoni Immoble d'Andalusia.

## Descripció

Els orígens del temple daten de mitjan segle xvi, com ho testifica la façana, però va patir una ampliació a mitjan segle xviii.
La planta és de creu llatina està inscrita en un rectangle amb una sola nau coberta amb volta de maó arrebossada amb morter simulant carreus de pedra. La volta està dividida en cinc trams mitjançant arcs faixons que descansen en els contraforts exteriors. Entre aquests s'aixequen petites capelles laterals aprofitant el gruix dels murs. Als peus es disposa un gran cor alt. L'espai central es cobreix amb llanterna sobre petxines decorades amb escuts i motius vegetals. La capella major és de testera plana amb alçats laterals que s'obren amb portes adovellades sobre les quals es col·loquen balcons també de llinda.
La façana principal, atribuïda a Juan de Aranda Salazar segueix esquemes manieristes i està dividida en dos cossos per una cornisa; l'inferior l'ocupa una portada formada per obertura de mig punt flanquejat per amples pilastres que tenen fornícules sobre columnes aparellades i que sostenen un entaulament; a sobre se situa una fornícula entre pilastres, rematada en frontó semicircular i acabada per balustres dobles; a banda i banda de la portada s'obren obertures de mig punt. El cos superior s'obre amb un òcul central i dos ovoides.
La torre se situa a la part dreta de la façana principal i presenta tres cossos separats per cornises amb pilastres a les cantonades i amb rematada en capitell octogonal.
La portada lateral, que dona al claustre del convent anomenat el Toril, té un ampli pati quadrat que arran de la desamortització va passar a mans d'un particular.

## Història

Aquest temple va acollir la nova seu de l'Església Abacial de la Mota, sent coneguda per això com l'Església de Santa Maria la Major. És la gran església d'Alcalá per excel·lència. A això contribueix la seva localització, les seves dimensions i el fet que es troba en ella la imatge de la Mare de Déu de la Mercè, patrona de la vila.
La construcció de l'església de la Consolació es va iniciar en 1538, tenint un ritme de creixement molt lent a conseqüència de l'escassetat de recursos econòmics. La pràctica totalitat del temple es va executar a la fi de segle xvi, i hi va treballar Ginés Martínez d'Aranda. Durant el segle XVII es van reprendre les obres i en el primer terç de segle xviii s'acaben la sagristia, el claustre i la capella major. A finals de l'XVIII es construeix la torre, que contrasta estilísticament amb la resta de l'església.
Un treballador del temple, el sacristà Francisco Zúñiga, de 52 anys, va ser assassinat amb arma blanca el divendres 26 de febrer del 2021. Es va decretar un dia de dol al municipi.

## Referències

* 1 2 3 4 5 6 7 8 Iglesia de la Consolación, Patrimoni Cultural d'Andalusia (Legal)
* ↑ Asesinan a puñaladas al sacristán de una iglesia de Alcalá la Real (Jaén), La Sexta, 27 febrer 2021
# Blanquejar

«Blanquejar» té aquests significats:
* Blanquejar la pell, un procediment cosmètic per blanquejar la pell
* Blanquejar les dents
* Blanquejar els teixits
* Blanquejar el paper
# Berber (desambiguació)

«Berber» té aquests significats:
* Berbers, un poble també conegut com a amazic
* Berber, un altre nom per la llengua amaziga
* Berber, un territori tribal
* Berber, una província
* Berber, una ciutat
Viccionari
# Boet

Boet és el nom dels següents personatges:
* Boet (filòsof estoic), filòsof estoic grec v. s. III aC)
* Boet (filòsof epicuri), filòsof epicuri i geòmetra grec
* Boet (filòsof platònic), filòsof platònic i gramàtic grec (s. IV aC)
* Boet Sidoni, filòsof peripatètic fenici (s. I aC)
* Boet (poeta), poeta grec
* Boet (escultor), escultor i gravador grec de Calcedònia
* Simó, fill de Boet Summe Sacerdot d'Israel al segle i
* Boet (eina), eina de fuster i ebenista
* Herodes Boet o Herodes Filip II, fill d'Herodes el Gran
# Boligee

Boligee és una població dels Estats Units a l'estat d'Alabama. Segons el cens del 2007 tenia 345 habitants.

## Demografia

Segons el cens del 2000, Boligee tenia 369 habitants, 150 habitatges, i 105 famílies. La densitat de població era de 36 habitants per km².
Dels 150 habitatges en un 44% hi vivien nens de menys de 18 anys, en un 26% hi vivien parelles casades, en un 41,3% dones solteres, i en un 30% no eren unitats familiars. En el 27,3% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,99.
Per edats la població es repartia de la següent manera: un 35,2% tenia menys de 18 anys, un 14,6% entre 18 i 24, un 19,8% entre 25 i 44, un 18,7% de 45 a 60 i un 11,7% 65 anys o més.
L'edat mediana era de 25 anys. Per cada 100 dones hi havia 69,3 homes. Per cada 100 dones de 18 o més anys hi havia 60,4 homes.
La renda mediana per habitatge era de 15.000 $ i la renda mediana per família de 16.146 $. Els homes tenien una renda mediana de 23.750 $ mentre que les dones 21.000 $. La renda per capita de la població era de 7.909 $. Aproximadament el 41,4% de les famílies i el 44,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Boris Frumin

Boris Moisseievitx Frumin (rus: Борис Моисеевич Фрумин, letó: Boriss Frumins) (Riga, RSS de Letònia, 24 d'octubre de 1947) és un guionista i director de cinema letó. La seva pel·lícula Oshibki yunosti va ser projectada a la secció Un Certain Regard del Festival Internacional de Cinema de Canes de 1989. El seu projecte Siberian Trangle va ser presentat al 32è Festival Internacional de Cinema de Moscou.

## Filmografia

* Dnevnik direktora shkoly (1975)
* Family Melodrama (1976)
* Oshibki yunosti (1978)
* Black and White (1992)
* Viva Castro! (1994)
* Nelegal (2006)
* Street Days (2010)
* Blind Dates (2013)

## Referències

* ↑ «Festival de Cannes: Errors of Youth» (en anglès). Festival-Cannes.com. [Consulta: 2 agost 2009].
* ↑ «FNE at MIFF 2010: Polish Films Take Home Two Silver Georges'» (en anglès). FilmNexEurope.com. Arxivat de l'original el 2013-06-29. [Consulta: 10 juny 2015].
# Bildindex

El Bildindex der Kunst und Architektur és una base de dades en línia oberta de 2,2 milions de fotografies d'1,7 milions d'obres d'art i objectes arquitectònics. El propietari i operador d'aquesta base de dades és el Centre de Documentació alemany d'Història d'Art coneguda formalment com a Bildarchiv Foto Marburg.
A més dels seus propis fons d'imatges, també hi ha disponibles en línia al voltant d'un milió d'imatges de 50 institucions associades. No totes les imatges són d'objectes alemanys. Entre 1977 i 2008, 1,4 milions de fotografies de 15 institucions diferents van ser disponibles a la microfitxa per Bildarchiv Foto Marburg com a "Marburger Index- la llista d'art a Alemanya". Les reproduccions digitals publicades d'aquestes fotografies de microfitxes de les institucions associades originals constitueixen ara la base de l'índex d'imatges.

## Referències

* ↑ «Bildindex der Kunst & Architektur - Startseite Bildindex». [Consulta: 13 febrer 2021].
# Brunettia aliceae

Brunettia aliceae és una espècie d'insecte dípter pertanyent a la família dels psicòdids que es troba a Nova Caledònia.

## Referències

* ↑ Annandale, 1910. Rec. Indian Mus., 5, 141. «Enllaç». Arxivat de l'original el 2016-03-03. [Consulta: 7 març 2012].
* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ D. A. Duckhouse, 1991. A Revision of Australopapuan and New Caledonian Brunettia (Diptera, Psychodidae). Invertebr. Taxon., 4, 973-1030. «PDF».
* ↑ Global Species Arxivat 2016-03-03 a Wayback Machine. (anglès)
# Butlletí Oficial del Principat de Catalunya

El Butlletí Oficial del Principat de Catalunya va ser una publicació carlista publicada a Sant Joan de les Abadesses (Girona) entre el 18 de desembre de 1874 i el 31 de març de 1875, en plena Tercera Guerra Carlista, després de la restitució de les constitucions catalanes per part del pretendent carlí, Carles de Borbó.
L'edició del butlletí va ser ordenada per Rafael Tristany, general en cap de l'exèrcit real carlista a Catalunya i president de la seva Diputació á Guerra, una Diputació General catalana creada com a organisme polític consultiu mitjançant un reial decret emès al municipi d'Estella-Lizarra situat a Navarra.
Segons les disposicions de Tristany, a Catalunya no podien publicar-se més diaris oficials que el Butlletí Oficial del Principat de Catalunya, i va ordenar subscriure's al mateix a totes les comandàncies militars i dependències de la Diputació, així com a tots els ajuntaments catalans. L'adreça del butlletí s'atribueix a Marià Fortuny i Portell.
Va servir com a canal de difusió de les disposicions de les autoritats polítiques i militars de l'Exèrcit carlista, inserint en la seva Secció oficial la normativa per a la constitució de cossos com els Mossos d'Esquadra i el Sometent, a més d'informar sobre la guerra i publicar bàndols, proclames, etc.

## Referències

* ↑ «Don Mariano Fortuny». Diario de Valencia, 14-01-1918.
* ↑ «Descripción del Boletín Oficial del Principado de Cataluña». Hemeroteca Digital. Biblioteca Nacional de España.

## Enllaços externs

* Boletín Oficial del Principado de Cataluña en la Hemeroteca Digital de la Biblioteca Nacional d'Espanya.
# Blog (pel·lícula)

Blog és l'òpera prima de la directora de cinema Elena Trapé produïda per Escándalo Films en 2010. Es va inspirar en la notícia sobre l'embaràs simultani de 17 noies menors de 16 anys en un institut dels Estats Units en l'estiu de 2008. Es va presentar al Festival Internacional de Cinema de Sant Sebastià, en la secció Zabaltegi Nous Directors.

## Sinopsi

Blog conta la sorprenent història d'un grup d'adolescents, noies de 15 anys, de classe mitjana-alta, ben educades, intel·ligents, sensibles i conscients. Un grup de joves amb un pla secret i un objectiu comú, la qual cosa elles consideren una meta absoluta i una veritat universal: la necessitat de viure emocions fortes que les distingeixin de la resta.

## Repartiment

* Marta: Candela Antón
* Bea: Anna Castillo
* María: Lola Errando
* Sandra: Sara Gómez
* Laura: Lidia Torrent
* Paula: Irene Trullen
* Àuria: Alada Vila

## Nominacions

La seva directora Elena Trapé fou nominada al premi revelació a les Medalles del Cercle d'Escriptors Cinematogràfics de 2011

## Referències

* ↑ 'Blog', de Elena Trapé, competirá en la sección Zabaltegi del Festival de San Sebastián. El Periódico, 9 d'agost de 2010
* ↑ "Blog", excelente retrato de la adolescencia en la era de las "webcams", Mallorca Confidencial, 9 d'octubre de 2010
* ↑ Blog al web de Fotogramas
* ↑ Blog a decine21.com
* ↑ «Premios del CEC a la producción española de 2011». Círculo de Escritores Cinematográficos. Arxivat de l'original el 2021-05-06. [Consulta: 6 setembre 2019].

## Enllaços externs

* Blog a YouTube
# Bulbine semibarbata

Bulbine semibarbata, és una espècie de planta herbàcia que pertany a la família de les asfodelàcies, subfamília de les asfodelòidies, que es troba a Austràlia.

## Descripció

És una planta herbàcia anual, que arriba una mida de 50 cm d'alçada, amb arrels fibroses. Té aproximadament entre 5 a 20 fulles i entre 1,5 a 27 cm de llargada, amb un diàmetre de 5 mm, són glabres. La inflorescència en forma de raïm de 2 a 23 cm de llargada, amb unes 35 flors. El fruit és una càpsula de 2-5 mm de llargada; amb llavors de 2 mm de llargada.

## Distribució i hàbitat

Creix prop de la costa i a l'interior en els afloraments de granit i els marges de llacs salats d'Austràlia, a Queensland.

## Taxonomia

Bulbine semibarbata va ser descrita per primera vegada per Robert Brown a l'any 1810 i publicat a Prodromus Florae Novae Hollandiae, amb el nom de Anthericum semibarbatum. Onze anys més tard, Adrian Hardy Haworth la va transferir a Bulbine i publicat a Supplementum Plantarum Succulentarum 33, a l'any 1821.

### Etimologia

Bulbine: que rep el nom del tubercle en forma de bulb de moltes espècies.
semibarbata: epítet llatí que vol dir una mica barbat o proveït de pèls llargs i febles.

### Sinonímia

* Amaryllis semibarbata (R.Br.) Steud.
* Anthericum semibarbatum R.Br.
* Bulbine floribunda Schrad. ex Benth.
* Bulbine semibarbata f. gracilescens Domin
* Bulbinopsis semibarbata (R.Br.) Borzì
* Phalangium semibarbatum (R.Br.) Kuntze
* Triglochin racemosa Endl.

## Referències

* ↑ «Bulbine semibarbata» (en anglès). Reial Jardí Botànic de Kew: World Checklist of Selected Plant Families. [Consulta: 8 gener 2021].
* ↑ Bulbine semibarbata a PlantNet
* ↑ «Bulbine semibarbata (R.Br.) Haw». Australian Plant Name Index (APNI). IBIS database. Centre for Plant Biodiversity Research, Australian Government.
* ↑ Bulbine semibarbata a Tropicos
* ↑ «Bulbine bulbosa» (en anglès). Growing Native Plants. Australian National Botanic Gardens, 19-06-2003. [Consulta: 8 gener 2021].
* ↑ Charters, Michael L. «California Plant Names: Latin and Greek Meanings and Derivations SA-SH». California Plant Names: Latin and Greek Meanings and Derivations A Dictionary of Botanical and Biographical Etymology.
* ↑ Bulbine semibarbata a PlantList

## Bibliografia

* Haworth, A.H. (1821), Revisiones Plantarum Succulentarum: 33 [comb. nov.]
* Schultes, J.A. & Schultes, J.H. in Roemer, J.J. & Schultes, J.A. (1830), Systema Vegetabilium 7(2): 445
* Mueller, F.J.H. von (1853) First General Report of the Government Botanist on the Vegetation of the Colony. Victoria - Parliamentary Papers- Votes and Proceedings of the Legislative Assembly: 19
* Rodway, L. (1903), The Tasmanian Flora: 216
* Black, J.M. (1922), Flora of South Australia 1: 109
* Jacobs, S.W.L. & Pickard, J. (1981), Plants of New South Wales: 25
# Bulbine frutescens

Bulbine frutescens és una espècie de planta herbàcia de la família de les asfodelàcies.

## Descripció

Bulbine frutescens és una planta de ràpid creixement, ramificada, amb fulles suculentes, perennes, de color gris verdós i lineals. Es forma la difusió de grups de tiges sovint amb arrels adventícies. Les petites flors amb forma d'estrelles amb sis pètals es troben en posició vertical, i floreixen en raïms durant la primavera (o de tant en tant en altres ocasions). Els pètals són de color groc o ataronjat, que combina amb els atractius i tous estams de color groc per a proporcionar un aspecte bicolor. El fruit és una petita càpsula arrodonida de color negre que conté les llavors que són dispersades pel vent.
Es pot propagar fàcilment mitjançant esqueixos de la tija. Els esqueixos es poden plantar immediatament i mantenir-los en una zona obaga. No necessiten cap atenció ni tractament especials i formen arrels fortes en un parell de mesos.

## Distribució i hàbitat

Bulbine frutescens s'estén per Sud-àfrica al nord del Cap, Cap Occidental i Cap Oriental. Tot i això, arriba al seu màxim d'expansió a les suculentes i riques valls seques del Cap Oriental.

## Taxonomia

Bulbine frutescens va ser descrita per (L.) Willd., i publicat a Enumeratio Plantarum Horti Regii Botanici Berolinensis: continens descriptiones omnium vegetabilium in horto dicto cultorum / D. Car. Lud. Willdenow. Berolini 1: 372, a l'any 1809.

### Etimologia

Bulbine: prové de la paraula llatina Bulbus, significant una ceba amb bulb. Però aquest nom és enganyós, ja que aquestes plantes no tenen una base bulbosa.
que rep el nom del tubercle en forma de bulb de moltes espècies.
frutescens: epítet llatí que vol dir "arbustiu".

### Sinonímia

* Phalangium rostratum (Jacq.) Kuntze
* Phalangium frutescens (L.) Kuntze
* Bulbine incurva (Thunb.) Spreng.
* Bulbine frutescens var. incurva
* Bulbine caulescens L.
* Bulbine rostrata (Jacq.) Willd.
* Bulbine frutescens var. rostrata
* Anthericum incurvum Thunb.
* Anthericum frutescens L.
* Anthericum rostratum Jacq.
* Anthericum fruticosum Salisb.
* Anthericum multiceps Poelln.

## Referències

* ↑ «Bulbine frutescens» (en anglès). [Consulta: 8 gener 2021].
* ↑ «Bulbine bulbosa» (en anglès). Growing Native Plants. Australian National Botanic Gardens, 19-06-2003. [Consulta: 8 gener 2021].
* ↑ Charters, Michael L. «California Plant Names: Latin and Greek Meanings and Derivations F». California Plant Names: Latin and Greek Meanings and Derivations A Dictionary of Botanical and Biographical Etymology.
* ↑ «Bulbine frutescens» a EOL. Data consulta: 04 d'abril de 2014.

## Enllaços externs

* PlantZAfrica Arxivat 2016-12-07 a Wayback Machine.
# Bulbine namaensis

Bulbine namaensis és una espècie de planta herbàcia que pertany a la família de les asfodelàcies.

## Descripció

Bulbine namaensis és una petita planta herbàcia, les seves fulles poden arribar a fer als 20 cm de llargada i el seu rizoma fins a 6 cm de llargada. Les flors són més aviat de color groc fosc. Es propaga a través de llavors o per rizomes.

## Distribució i hàbitat

Bulbine namaensis creix al sud de Namíbia fins al Richtersveld, Bushmanland i cap al sud a través de Namaqualand fins a Garies i a Sud-àfrica creix al Cap Septentrional. Habita les seques sabanes, amb sòls ben drenats, amb poca aigua i molt de sol. Aquesta espècie és coneguda amb cinc subpoblacions amb un grau de distribució entre 10.000-18.000 km². La grandària de la població total està entre 5.000-15.000 i no es coneixen amenaces actuals o potencials, la població es considera actualment estable

## Taxonomia

Bulbine namaensis va ser descrita per Hans Schinz i publicada a Bulletin de l'Herbier Boissier, sér. 2, 2: 939–940, a l'any 1902.

### Etimologia

Bulbine: prové de la paraula llatina Bulbus, significant una ceba amb bulb. Però aquest nom és enganyós, ja que aquestes plantes no tenen una base bulbosa.
namaensis: epítet geogràfic que fa referència a on creix.

### Sinonímia

* Bulbine vesicularis Dinter, Repert. Spec. Nov. Regni Veg. 52: 114 (1943).

## Referències

* 1 2 3 «"Bulbine namaensis"». [Consulta: 8 gener 2021].
* 1 2 «Bulbine namaensis» (en anglès). Red List of South African Plants. South African National Biodiversity Institute (SANBI). [Consulta: 8 gener 2021].
* ↑ ; Loots, S.«Bulbine namaensis». The IUCN Red List of Threatened Species, 2004. [Consulta: 8 gener 2021].
* ↑ «Bulbine namaensis» (en anglès). [Consulta: 8 gener 2021].
* ↑ «Bulbine namaensis». Reial Jardí Botànic de Kew: World Checklist of Selected Plant Families. [Consulta: 8 gener 2021].
# Buléon

Buléon (en bretó Buelion) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 444 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 500 | 523 | 540 | 509 | 492 | 424 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2008 | Henri Le Breton | |
| 2008- | Pierre Bouédo | |